cyanic-selkie/wikianc huggingface dataset:
Pektin
Skeletnu osnovu pektinskih materija predstavlja poligalakturonska kiselina. Ona je polimer ostataka D-galakturonske kiseline, međusobno povezanih 1,4-L-galaktozidnom vezom. Poligalakturonska kiselina je najprostije jedinjenje ove grupe materija.
U hrani pektin nosi oznaku "E 440".
Asmara
Asmara je glavni grad Eritreje.
Asmara je po legendi osnovana u 13. vijeku, tad su tu živjela četiri klana plemena Gheza; Gheza Gurtom, Gheza Shelele, Gheza Serenser i Gheza Asmae. Na poticaj svojih žena, muškarci su konačno ujedinili svoja četiri klana i uspjeli porazili pljačkaše koji su terorizirali taj kraj. Nakon pobjede, naselje je dobilo ime Arbaete Asmara, što je na Tigrinja jeziku doslovno značilo - četvoro ujedinjenih. Vremenom je Arbaete otpao i ostalo je samo Asmara, iako u gradu još uvijek postoji zona, koja se zove Arbaete Asmara. Po jednoj drugoj legendi, tu je Kraljica od Sabe rodila svog sina Menelika I.
Sve do kraja 19. vijeka Asmara je bila samo jedno od tigranjskih sela, njen procvat počeo je nakon Prvog italijansko-abesinskog rata (1895. -1896.) kad je Asmara postala glavni grad talijanske kolonije Eritreje, odlukom guvernera Martinija 1897, koji je radije odabrao nju zbog povoljnije klime, nego luku Masava na crvenomorskoj obali. Zbog tog i danas grad ima brojne tragove italijanske prisutnosti: od urbanizma i gradske infrastrukture, arhitekture i nekih kulinarskih običaja. U gradu i danas ima brojnih italijanskih lokala koji nose svoja stara talijanska imena; Bar Vittoria, Pasticceria moderna, Casa del formaggio, Ferramenta.
Asmara je bila mali gradić sve do 1934. kad je postala baza za italijansku invaziju na Etiopiju za vrijeme Drugog italijansko-abesinskog rata (1935. -1936.). Tada je grad naglo narastao i razvio se u veliki centar Italijanske Istočne Afrike. Grad je 1939. imao 98 000 stanovnika, od toga čak 53 000 Italijana, koji su se počeli masovno doseljavati, pogotovo sa siromašnog i prenapučenog juga. Oni su u Asmari osnovali brojne firme, i bitno unaprijedili lokalnu privredu.
Taj nagli rast zaustavljen je 1941. kad su Asmaru zauzeli Britanci i držali pod svojom vlašću sve do 1952., kad je Eritreja ušla u federaciju sa Etiopijom. U Asmari je djelovala radio stanica američke vojske Kagnew Station, i manja vojna baza uz nju od kraja 1942. do 1977. nakon Etiopsko - Eritrejskog rata, Asmara je postala prijestolnica nezavisne Eritreje 1993.
Također pogledajte
Spisak glavnih gradova
Endoplazmatski retikulum
[[Datoteka:Biological cell.svg|mini|desno|300px|Organizacija tipične eukariotske ćelije.
Razlikuju se dva oblika endoplazmatskog retikuluma: hrapavi (zrnasti, granulirani) i glatki (agranulirani). Hrapavi endoplazmatski retikulum posjeduje ribosome vezane na površini prema citosolu i ima spljošten izgled. Glatki endoplazmatski retikulum nema ribosoma na svojoj površini i ima izgled razgranatih cjevčica. Oba ova tipa endoplazmatskog retikuluma mogu se naći u istoj ćeliji. Relativna zastupljenost ova dva tipa endoplazmatskog retikuluma različita je u različitim ćelijama kao i u istoj ćeliji u toku različitih perioda njene aktivnosti. Hrapavi endoplazmatski retikulum uključen je u sintezu proteina koji treba da butu izlučeni iz ćelija, dok se u glatkom sintetiziraju lipidi.
Postoji i specijalni tip glatkog endoplazmatskog retikuluma koji se zove sarkoplazmatski retikulum koji se nalazi u mišićnim ćelijama i služi kao skladište i pumpa za kalcijumove jone koji se oslobađaju prilikom mišićne kontrakcije.
Struktura
thumb|300px|1 [[Jedro 2 Jedrova pora 3 Hrapavi endoplazmatsku retikulum (RER) 4 Glatki  endoplasmatski retikulum (SER) 5 Ribosom na hrapavomon ER 6 Proteini koji se transportiraju 7 Transport vezikula 8 Golgijev aparat 9 Cis strana Golgijevog apparata 10 Trans strana  Golgijevog aparata 11 Cisterne  Golgijevog apparata]]
thumb|3D snimak endoplazmatskog retikuluma Opća struktura endoplazmatskog retikulum je mrežasta membrana zvana cisterne. Ove kesaste strukture drže se zajedno putem  citoskeleta. Fosfolipidna membrana zatvara cisternski prostor (ili lumen), koji je kontinuiran s perinjedarnim prostorom, ali je odvojen od citosola. Funkcije endoplazmatičnog retikulum mogu se sažeti na sintezu i transport proteina i membranskih lipida, ali variraju između ER i tipa i funkcije ćelija. Količina i hrapavog i glatkog endoplazmatskog retikuluma u ćeliji može se polahko smjenjivati iz jednog tipa u drugi, ovisno o promjenama metaboličke aktivnosti ćelije. Transformacija može uključiti ugrađivanje novih proteina u membranu, kao i strukturne promjene. Promjene u sadržaju proteina mogu doći bez primjetnih strukturnih promjena.
Hrapavi (grubi, zrnasti ili granulirani) endoplaznmatski retikulum
thumb|300px|Pridolaženje proteina za [[sekrecijski put je signalizirano iz u hrapavog endoplazmatskog retikulum (koji se javlja gore desno, kada slika pređe približno pola ciklusa animacije). Ukupno trajanje animacije je oko dvije minute.]] Površina hrapavog endoplazmatskog retikuluma (često skraćeno RER ili hrpavi  ER) (također se zove i  zrnasti endoplazmatski  retikulum) je optočena  proizvođačima proteina – ribosommima, što  mu daje "hrapav" izgled (otud ime). Mjesto vezanja ribosoma na endoplazmatskom retikulumu je translokon. Međutim, ribosomi nisu stabilni dio strukture ove organele kao što su stalno vezani i otpuštani sa membrane. Ribosomi se vežu  samo za hrapavi endoplazmatski retikulum u jednan specifičan proteinsko-nukleinskokiselinski složeni oblik u citosolu. Kada je slobodan ribosomu, ovaj posebno složeni oblik počinje prevođenje iRNK u jezik proteina koji su  predodređeni za sekrecijski put. Prvih 5-30 aminokiselina polimerizovanog kodiranja signalnog peptida,  proslijeđuje molekulsku poruku koja je prepoznatljiva  i vezana zA česticu prepoznavanja signala (SRP). Transkacija prestaje i ribozomni kompleks se veže za RER translokon gdje nastavlja translaciju stvaranjem novonastalih proteina formirajući u RER lumen i/ili membrane. Protein se prerađuje u ER lumenski enzim (signalna peptidaza), koji uklanja peptidni signal. Ribosom tada može biti otpušten natrag u citosol; međutim, za netranslacijske ribosome je  poznato  da ostaju povezani sa translokonima.
Membrana hrapavog endoplazmatskog retikuluma formira velike udvojene membranske listove koji se nalaze u blizini, a kontinuirani su sa vanjskim slojem  jedrove ovojnice. Dvostruka membranski listovi listovi slažu se i povezuju preko nekoliko desno- ili lijevosmjernih spiralnih rampi, tzv. Terasakijevih rampi, što dovodi do stvaranja strukture koja je nalik garaži. Iako ne postoji kontinuirana membrana između endoplazmatskog retikuluma i Golgijevog aparata, vezikule koje su vezane za membranu prenose  proteine između ova dva odjela. Vezikule su okružene slojem proteina zvanih COPI i COPII. Vezikule koje ciljaju COPII ciljeve vezikule na Golgijevom aparatu i COPI označavaju da se vratio  hrapavi  endoplazmatski retikulum. Ovaj endoplazmatski retikulum djeluje u suglasnosti sa  aktivnošću  Golgijevog kompleksa vežući  nove proteine da ih pravilno prenesu na  njihova odredišta. Drugi način transporta iz endoplazmatskog retikuluma uključuje područja pod nazivom mjesto membranakog kontakta, gdje se održavaju blisko spojene membrane endoplazmatskog retikuluma i druge organele, omogućavajući prijenos lipida i drugih malih molekula.
Grapavi endoplazmatski  retikulum je ključ u više funkcija:
Funkcije
Endoplazmatski retikulum ima mnoge opće funkcije, uključujući i sklapanje proteinskih molekula u kesice pod nazivom cisterne  i transport sintetiranih proteina u vezikule  Golgijevog aparata. Pravilno sklapanje novostvorenih proteina je omogućava nekoliko haperonskih proteina endoplazmatskog retikuluma, uključujući i protein-disulfid izomerazu (PIO), ERp29 i  Hsp70, koji je porodice BiP/Grp78, kalneksin, kalretikulin,  porodice peptidilpropil izomeraza. Samo pravilno presavijeni proteini prenose se  iz hrapavog  ER na Golgijev aparat – nesvijeni proteini izazivaju  odgovor nepresavijenih proteina kao odgovor na  stres u ER. Usljed toga, javljaju se poremećaji u  redoks regulaciji kalcija, deprivacija glukoze i virusne infekcije or the over-expression of proteins koji mogu voditi ka  stresnog odgovora endoplazmatskog retikulum (ER stres), stanju koje usporava presavijanje proteina, što izaziva odgovor nepresavijenih proteina. Ovaj stres se pojavljuje kao potencijalni uzrok oštećenja u hipoksiji/ishemiji, otpornosti na insulin i drugih poremećaja.
Transport proteina
Sekrecijski proteini, uglavnom glikoproteini, se transportuju preko  membrane endoplazmatskog retikuluma. Proteini koji se tako prenose širom ćelije označeni su i „adresirani“ pomoću  signalne sekvence. N-kraj (jedan od krajeva) polipeptidnog lanca (tj. proteina) sadrži nekoliko aminokiselina koje djeluju kao kao oznaka adrese, koja  se uklanja kada polipeptid stigne na odredište. Nastajući peptidi dolaze do ER preko translokona, koji je multiproteinski  kompleks ugrađen u membranu. Proteini koji su predodređeni za mjesta izvan endoplazmatskog retikuluma pakuju se u transportne vezikule i transportuju  duž citoskeleta,  prema odredištiu. U ljudskim fibroblastima, ER je uvijek kodistribuiran sa mikrotubulama, a depolimerizacija ovog drugog izazva  svog koagregaciju sa mitohondrijama, koje  su također povezane sa endoplazmatskim retikulumom.
Endoplazmatski retikulum je također dio sortiranja proteinskog puta. To je, u suštini, transportni sistem eukariotske ćelije. Većina njegovih unutrašnjih proteina zadržavaju se u njemu tokom zadržavanja motiva. Ovaj motiv se sastoji od četiri aminokiseline na kraju sekvence proteina. Najčešća zadržavajuća sekvence su KDEL, za  proteine koji se nalaze u lumenu  i KKXX za transmembranski protein. Međutim, varijacije KDEL i KKXX i drugih sekvenci također mogu dovesti do retencije endoplazmatskog retikuluma. Nije poznato da li se takve varijacije mogu dovesti do sub-ER lokalizacije. U ćelijama sisara, postoje tri KDEL (1, 2 i 3) receptora, koji  imaju vrlo visok stepen identiteta sekvence. Ostaje da se preciznije spoznaju funkcijske razlike između ovih receptora.
Klinički značaj
Abnormalnosti u XBP1 vode ka povišeno. Stresni dgovor endoplazmatskog retikuluma potom izaziva veću osjetljivost za upalne procese koji mogu čak doprinijeti i pojavi Alzheimerove bolesti.
U debelom crijevu, anomalije XBP1 su povezane sa upalnim bolestima crijeva, uključujući Crohnovu bolest.
Žarko Mijatović
Žarko Mijatović, glumac. Rođen je 28. januara 1933 u Subotici, preminuo 16. oktobra 2011 u Zenici. Vinkovačku Gimnaziju pohađao od 1944 do 1946. Nakon završene srednje škole, studira ekonomiju u Sarajevu, a istodobno i glumu u Dram­skom studiju i Malom pozorištu. Prvim profesional­nim ugovorom vezan za Narodno pozorište u Mosta­ru (1959), a u Narodno pozorište u Zenici prelazi 1964. Tu doživljava punu glumačku afirmaciju i postaje njegov prvak.
Najistaknutije glumačke kreacije dao je ulogama: Ahmed Nurudin (Meša Selimović, Derviš i smrt), Nosač Samuel (Isak Samokovlija, Pasthva nosača Samuela), Jago (William Shakespeare, Otelo) i drugima. Česti je gost u radio i televizijskim dramama i serijama Televizije Sarajevo gdje svojim ulogama potvrđuje izrazito glu­mačko umijeće. Zapažene je uloge dao i u bosanskohercegovačkoj kinematografiji: Valter brani Sarajevo (1972) i drugima.
Predavao je glumu u Dramskom studiju Zenica, te tako svojim pedagoškim radom podučio brojne mlade glumce Zenice. Bavio se režijom u matičnom pozorištu. Za vrijeme rata u Bosni i Hercegovini, otišao u mirovinu (1993), a do smrti povremeno glumio u BNP u Zenici. Bio je predsjednik Hrvatskog kulturnog društva Napredak u Zenici.
Okulodentodigitalna displazija
Okulodentodigitalni sindrom (ODD sindrom) je izuzetno rijetko genetičko stanje koje obično rezultira malim očima, nerazvijenim zubima, te sindaktilijom i malformacijom četvrtog i petog prsta. Smatra se tipomm ektodermne didplazije.
Henrik IV, kralj Kastilje
Mladost
Bio je sin kastiljskog kralja Ivana II i Marije, kćerke aragonskog kralja Ferdinanda I. Njegova majka je umrla mlada, a otac se ponovo oženio. S petnaest godina oženio je navarsku infantu Blanku, ali brak s njom nije nikada bio konzumiran. Nakon trinaest godina neuspješnog braka Henrik je zatražio razvod, kojeg je i dobio kada je dokazano da je Blanka djevica. Papa je kao službeni razlog za razvod dao "neku vrstu vještičarenja" koja je spriječila Henrika da konzumira svoj brak. Blanka se vratila u svoju domovinu i osam godina poslije postala njen de iure monarh, ali je ubrzo otrovana od strane rodbine.
Okulodentodigitalna displazija
Znakovi i simptomi
Kod odraslih, uočavaju se neurološke abnormalnosti. Neurološke promjene mogu se pojaviti ranije u svakoj narednoj generaciji i može uključivati abnormalnu bijelu tvar, provodnu gluhoću i razne tipove pareza, i uključujući ataksiju, spazamsku paraplegiju, poteškoće u kontroli očiju i poremećaje mokraćnog mjehura i crijeva.
Henrik IV, kralj Kastilje
Vladavina
Henrik je naslijedio tron nakon očeve smrti 1454. godine. Po dolasku na tron protjerao je maćehu, polusestru Izabelu i polubrata Alfonsa u Segoviju.
Okulodentodigitalna displazija
Genetika
ODD je tipsko autosomno dominantno stanje, ali se može naslijediti kao recesivno svojstvo. Općenito se vjeruje da je uzrokovana mutacijom u genu GJA1, koji kodira protein spojnice 43. Malo različite mutacije u ovom genu mogu objasniti različit način na koji stanje se manifestuje u različitim porodicama. Većina ljudi naslijedi ovo stanje od jednog od svojih roditelja, ali novi slučajevi nastaju kroz nove mutacije. Mutacija ima visoku penetrantnost i varijabilnu ekspresiju, što znači da skoro svi ljudi sa genom pokazuju znake stanja, ali ti znaci mogu varirati od veoma blagih do veoma očiglednih.
Henrik IV, kralj Kastilje
Drugi brak
Godine 1455. Henrik je oženio Ivanu Portuglasku, koja nakon šest godina brak rađa kćer infantu Ivanu. Henrik je tada odlučio da je bolje vratiti polubrata i polusestru na dvor, kako ga pobunjeni plemići ne bi mogli zbaciti u njihovu korist. Nakon sljedećih šest godina, dio kastiljskih plemića se pobunio protiv kralja. Pobunjenici su tvrdili da prestolonasljednica nije kćerka Henrika IV, a hipoteza je osnažena kada je kraljica rodila sinove biskupovom nećaku. Nakon ovog skandala Henrik se razveo od Ivane. Ona se poslije i zaredila.
Okulodentodigitalna displazija
Epidemiologija
Stvarna incidencija ove bolesti nije poznata, ali su u naučnoj literaturi prijavljena samo 243 slučaja, što ukazuje na učestalost po redu jedne oboljele osobe na deset miliona ljudi.
Henrik IV, kralj Kastilje
Građanski sukobi
Henrik umire 11. decembra 1474. godine. Sahranjen je Guadalupeu, pored svoje majke.
Abidjan
Abidjan je ekonomski centar i bivši glavni grad Obale Slonovače. Kako je Abidjan najveći grad i najvažnija luka u državi, on je de facto i dalje njen neslužbeni glavni grad. U njemu se i nadalje nalazi parlament, Vrhovni sud, brojna ministarstva i ambasade, koji se još uvijek nisu preselili u glavni grad Yamoussoukro. Također je, iza Pariza i Kinshase, treći po veličini frankofonski grad u svijetu.
Položaj
Centar Abidjana leži na poluotoku Le Plateau u velikoj Laguni Ebrie udaljenoj oko 10 km od Gvinejskog zaljeva, od kojeg ga razvaja pješčana sprud Vridi. Grad se sa predgrađima raširio 30 km duž lagune, a od Atlanske obale preko otoka u laguni do unutrašnjosti u dužini od 35 km. Poslovni centar grada nalazi se u distriktu Plateau na kopnu, a industrijska zona na jugu na otoku Petit-Bassam, koja se produžava do lučkih dokova, skladišta i tankova za naftu uz Kanal Vridi na Atlantiku.
Abidjan se nalazi na jugoistoku zemlje, udaljen 170 km od granice s Ganom i oko 246 km jugoistočno od glavnog grada Yamoussoukra.
Historija
Abidjan je 1898. godine bio malo ribarsko selo, prvi francuski kolonisti koji su se tu naselili, napustili su ga zbog nezdrave klime, u to vrijeme nedaleki Bingerville (19 km od centra) - danas praktički predgrađe grada postao je glavni grad kolonije 1900. godine. Abidjan je 1903. godine dobio status grada, a već slijedeće godine do grada je stigla željeznička pruga koja ga je povezala sa unutrašnjošću, ali to nije puno pomoglo razvoju grada, jer je u to vrijeme ovisio o maloj i nesigurnoj luci Port-Bouët, na pješčanoj sprudi na obali oceana. Velik skok u razvoju bila je 1934. kad je postao glavni grad kolonije, umjesto dotadašnjeg Bingervillea.
Kanal Vridi dug 2,8 km, prokopan je od lagune do mora 1950. godine, i to je bio pravi poticaj rastu luke, koja je ubrzo postala najveća u tom dijelu Afrike. Istovremeno rastao je i grad koji je postao financijsko središte frankofonskih zemalja Zapadne Afrike. Prvi od dvaju mostova za otok Petit-Bassam sagrađen je 1958. godine, to je omogućilo daljnje proširenje luke i grada.
Abidjan je zadržao status glavnog grada i nakon stjecanja nezavisnosti zemlje 1960. godine, sve do 1983. godine kad je odlučeno da se prijestolnica seli u Yamoussoukro, udaljen 274 km, sjeverozapadno. Ali se selidba državne administracije odvijala tako usporeno, da je Abidjan i nadalje ostao stvarni glavni grad zemlje.
Privreda
Abidjan je najveća luka u tom dijelu Afrike, iz koje se izvozi kahva, kakao, drvo, banane, ananas i mangan. On je i najveći industrijski centar u zemlji sa razvijenom prehrambenom, drvnom, tekstilnom, građevinskom, hemijskom i automobilskom industrijom. U neposrednoj blizini grada, u podmorju je pronađena nafta koja se prerađuje u velikoj rafineriji nafte - Société Ivoirienne de Raffinage u predgrađu - Port-Bouët.
Grad je sjedište brojnih regionalnih ureda Ujedinjenih naroda; UNICEF-a, UNDP-a, WHO-a, FAO-a, UNOPS-a, UNFPA i međunarodnih organizacija Frankofonija (OIF), Međunarodnog monetarnog fonda i donedavno Afričke banke za razvoj.
Transport
Abidjan je magistralnim cestama; A3, A1, A100 i željezničkom prugom koja vodi do Vagadugua u Burkini Faso dobro povezan sa ostalim gradovima u zemlji i okolnim državama. Grad ima veliki međunarodni aerodrom, Felix Houphouet Boigny u predgrađu - Port-Bouët, pored Atlanskog okeana udaljen 14 km od centra grada.
Sport
Najpopularniji sport u Abidjanu je fudbal. U gradu djeluje nekoliko fudbalskih klubova:
U gradu postoji i nekoliko košarkaških klubova: Abidjan Basket Club, Phénix Basket Club de Cocody i Génération Basket-ball Club.
NGC 7784
NGC 7784 (također poznat kao MCG 4-1-1 i PGC 72862) je kompaktna galaksija koja je udaljena oko 361 miliona sg od Zemlje i nalazi se u sazviježđu Pegaz. Najveći prečnik je 0,50 (52 hiljade sg) a najmanji 0,5 uglovnih minuta (52 hiljade sg). Prvo otkriće je napravio Jean Marie Edouard Stephan 1. oktobra 1883. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 115
NGC 115 (također poznat kao ESO 350-17, MCG -6-2-6 i PGC 1651) je prečkasta spiralna galaksija koja je udaljena oko 84 miliona sg od Zemlje i nalazi se u sazviježđu Kipar. Najveći prečnik je 1,90 (46 hiljada sg) a najmanji 0,9 uglovnih minuta (22 hiljade sg). Prvo otkriće je napravio John Frederick William Herschel 25. septembra 1834. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Koncentracijski logor Omarska
Koncentracioni logor "Omarska" ili Rudnik Omarska je bio koncentracioni logor za zatvaranje i mučenje bošnjačkog i hrvatskog stanovništva, sa područja općine Prijedor tokom 1992. godine za vrijeme rata u BiH.
Tačna lokacija logora je rudnik željezne rude "Omarska", udaljen nekoliko kilometara od istoimenog dijela u općini Prijedor. U logoru je bilo zatvoreno, u krajnje nečovječnim uvjetima, više hiljada ljudi. Logoraši su bili izloženi torturi različitog tipa: fizičkom mučenju, psihičkom maltretiranju, silovanjima i raznim oblicima seksualnog mučenja, te ubistvima.
Logor je bio dio organiziranog sistema deportacije, zatvaranja bošnjačkog i hrvatskog stanovništva tokom1992. godine. Na teritoriju općine Prijedor, uz logor "Rudnik Omarska", djelovalo je više sličnih mjesta mučilišta i stratišta poput "Keraterma" u Prijedoru, "Trnopolja" kod Kozarca i drugih, a usko su povezani i s koncentracionim logorom "Manjača" na teritoriju općine Banja Luka. Kroz logor "Rudnik Omarska" prošlo je više hiljada ljudi.
Sudski procesi
Prema iskazima svjedoka, sa suđenja na Međunarodnom krivičnom sudu za bivšu Jugoslaviju (ICTY), u logoru je bilo pritvoreno i više desetina žena. Dio njih bio je izložen sistematskim mučenjima i silovanjima. Računa se da je na području prijedorske općine likvidirano preko tri hiljade ljudi bošnjačke i hrvatske narodnosti. Od toga broja Bošnjaci su činili preko 90% stradalih. Njihovi tjelesni ostaci se ekshumiraju na širem području prijedorske regije. Do sada su u preko 50 masovnih grobnica pronađeni ostaci preko dvije hiljade ljudi. Zabilježeno je i više primjera pomaganja zatvorenika od strane lokalnog srpskog stanovništva. Pred Međunarodnim krivičnim sudom za bivšu Jugoslaviju vodi se više sudskih procesa pojedincima osumnjičenim za zločine počinjene u logoru. Dio njih je osuđen a dio sudskih procesa je prebačen na bosanskohercegovačke sudove.
Memorijalno obilježje
Pokrenuta je inicijativa da se ovo strašno mučilište i stratište obilježi dostojnim spomen-obilježjem. Ono bi uz spomenik žrtvama fašističkog terora Drugog svjetskog rata na Mrakovici, bilo važno mjesto na kojem bi se buduće generacije opominjale na opasnosti fašizma. Nakon odluke firme Mittal Steel (danas Arcelor Mittal), da se u Omarskoj napravi Memorijalni centar (pres-konferencija u Banjoj Luci 1.12.2005.), inicijativi se usprotivio načelnik općine Marko Pavić, nakon čega je Mittal 20.2.2006. zamrznuo već pokrenut projekat za gradnju.
U julu 2012. godine, uoči početka Ljetnih olimpijskih igara u Londonu 2012, preživjeli iz koncentracionog logora položili su pravo da toranj ArcelorMittal Orbit, najviše građevine u Velikoj Britaniji, koja se nalazi u Olimpijskom parku pored Olimpijskom stadiona, iskoriste kao Memorijalno obilježje Omarska u egzilu. Preživjeli logoraši tvrde da je ArcelorMittal-ov Orbit, izgrađen željeznom rudom iz rudnika Omarska u kojoj možda ima i ljudskih kostiju žrtava, "tragično isprepleten sa historijom ratnih zločina u Bosni i Hercegovini i da baca krvavu sjenu na grad London, Ujedinjeno Kraljevstvo i Olimpijske igre”. Bivši logoraši su od ArcelorMittala tražili da se omogući slobodan pristup lokaciji bivšeg koncentracionog logora Omarska i da se konačno izgradi memorijalno obilježje žrtvama u sklopu rudnika u Omarskoj, kao što je to prethodno i obećano. Sve dok se to ne desi, smatramo londonski ‘Orbit’ našim spomenikom u progonstvu”. Tek 2013. godine Pavić je, nakon sastanka sa Marry Ann Hennessey iz Ureda Vijeća Evrope u Sarajevu, izjavio da se neće protiviti gradnji Memorijalnog centra u bivšem logoru Omarska.
Valentin Inzko
Valentin Inzko (rođen 22. maja 1949) austrijski je političar. Bivši je visoki predstavnik za Bosnu i Hercegovinu, na funkciji od 26. marta 2009. do 31. jula 2021. Od 2009. do 2011. također je bio specijalni predstavnik Evropske unije u Bosni i Hercegovini.
Biografija
Završio je slovensko-njemačku dvojezičnu osnovnu školu u Suetschachu u općini Feistritz im Rosental u Koruškoj. Gimnaziju na slovenskom jeziku završio je 1967. u Klagenfurtu, a od 1967. do 1972. studira pravne nauke, srpskohrvatski i ruski jezik na Univerzitetu u Grazu. Iste godine promovira svoj doktorat, a od 1972. do 1974. pohađa Akademiju za diplomatiju u Beču.
U periodu od 1974. do 1978. bio je šef ureda UNDP u Ulan Batoru u Mongoliji, te radio u Minstarstvu vanjskih poslova Austrije za Srednju, Istočnu i Južnu Evropu. Od 1982. do 1986. radio je kao kulturni ataše Austrije za Jugoslaviju u Beogradu. Godine 1992. bio je vođa misije OSCE za Sandžak. Od 1990. do 1996. savjetnik je za kulturu u austrijskoj ambasadi u Pragu.
Prvi je ambasador Austrije u Bosni i Hercegovini u vremenu od 1996. do 1999. Nakon toga radi ponovo u austrijskom ministarstvu vanjskih poslova, sve do 2005, od kada je ambasador Austrije u Sloveniji. Govori tečno slovenski, ruski i bosanski jezik. Oženjen je sa Bernardom Fink, argentinskom mezzosopranistkinjom slovenskog porijekla i sa njom ima dvoje djece.
Dobitnik je Časnoga znaka slobode Republike Slovenije za zasluge i lični doprinos očuvanja slovenske nacionalne svijesti, te za boljitak položaja i ugleda slovenske manjine u Austrijskoj Koruškoj.
Maglice
Maglice su naseljeno mjesto u općini Prozor-Rama, Bosna i Hercegovina.
Ivan II, kralj Kastilje
mini|300px|desno|Grob Ivana II
Dana 25. decembra, kao jednogodišnja beba, naslijedio je očevu krunu. Naslijedio je prava na krunu i Petra i Henrika II. Regenti su mu bili majka i amidža Ferdinand, a nakon Ferdinandove smrti Katarina ostaje jedini regent sinu, sve do svoje smrti 1418.
Godine 1418. ženi svoju rodicu, Mariju Aragonsku. Iz njihovog se braka rodilo četvero djece, ali je samo jedan sin, budući kralj Henrik IV, preživio do punoljetnosti. Marija Aragonska umire 1445. godine, a Ivan ženi Izabelu Portugalsku, koja mu rađa kćer Izabelu i sina Alfonsa.
Donio je diskriminirajuće zakone kojima je Jevrejima uskratio administrativne pozicije. Ovim je zakonima Jevrejima propisana posebna odjeća, da bi se razlikovali od katolika.
Iako je uspio ostati na tronu 49 godina, Ivan je bio slab vladar, podložan uticajima ljudi oko njega. Među ljudima koji su Ivana koristili kao marionetu za upravljenje Kastiljom bili su njegov vojskovođa, Alvaro de Luna, i druga supruga, Izabela Portugalska. Izabela ga je nagovorila da otpusti Alvara, sposobnog i vrijednog vojskovođu, a zbog tog čina će žaliti ostatak života.
IC 1695
IC 1695 (također poznat kao MCG 1-4-55, PGC 5245 i UGC 977) je kompaktna galaksija koja je udaljena oko 677 miliona sg od Zemlje i nalazi se u sazviježđu Ribe. Najveći prečnik je 0,70 (138 hiljada sg) a najmanji 0,7 uglovnih minuta (138 hiljada sg). Prvo otkriće je napravio Lewis Swift 26. novembra 1897. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Grim Fandango
Grim Fandango je računarska igra, avantura izdana od LucasArtsa 1998. godine, a prvenstveno napisana od strane Tima Schafera. To je prva avantura od LucasArtsa koja se odvija u 3D grafičkom okruženju. Kao i kod drugih avanturističkih igara LucasArtsa, igrač mora komunicirati sa drugim likovima, pregledati skupljati i koristiti objekte ispravno da bi riješio zagonetke u igri u cilju napredovanja.
Danski jezik
Danski jezik (danski: dansk) jeste skandinavski, germanski jezik indoevropskog porijekla i službeni je jezik u Danskoj. Oko 6 miliona ljudi govori ovim jezikom. Od toga 5,6 miliona živi u Danskoj. Većina Danaca govori standardni danski jezik, iako postoje regionalne i socijalne varijacije. Vrlo mali broj govori dijalektom. Danski se također govori na Farskim ostrvima i Grenlandu, gdje je ravnopravan s farskim i grenlandskim (iako je od 2009. službeni jezik na Grenlandu kalaallisut), a uostalom je i obavezan predmet u školama. Na Islandu je danski dugo imao status "najvažnijeg stranog jezika" u školama. Kad se radi o komunikaciji sa drugim nordijskim zemljama, danski je službeni jezik, a od 1973. ima status jednog od službenih jezika Evropske unije.
Grim Fandango
Svijet u Grim Fandangu kombinuje elemente astečkog vjerovanja u život poslije smrti sa stilovima crno bijelih filmova uključujući filmove Malteški soko (film), Na dokovima New Yorka, Casablanca. To je svijet mrtvih u koji dolaze tek preminule osobe, predstavljene kao calaca figure, koje moraju proputovati taj svijet da bi stigle na krajnje odredište, Deveto podzemlje. Priča u igri prati putničkog agenta Manuel "Manny" Calavera koji pokušava spasiti Mercedes "Meche" Colomar, novopridošlu dušu, tokom njenog dugog puta.
Danski jezik
Klasifikacija
U krugu indoevropske jezičke porodice, danski pripada sjevernogermanskoj (ili nordijskoj) grupi zajedno s islandskim, farskim, norveškim i švedskim.
Bokmål (Bokmol) varijanta norveškog jezika može se smatrati danskim dijalektom. To je posljedica činjenice da su Danska i Norveška 400 godina živjele u uniji. Govornici švedskog također uglavnom razumiju danski, mada slabije od Norvežana.
Danski se izdvojio kao poseban skandinavski jezik prijevodom Biblije na ovaj jezik 1550. godine. Usljed vikinških ili danskih invazija, skandinavski je izvršio velik utjecaj na engleski jezik, naročito u lokalnim dijalektima Yorkshirea.
Grim Fandango
Igra je primila pozitivne kritike, najviše za umjetnički dizajn i uopće samu igru. Grim Fandango je primio nekoliko nagrada za računarske igre u vrijeme njenog izlaska, i danas se često uvrštava u liste najboljih igara svih vremena. Ali igra je doživjela komercijalni neuspjeh, što je navelo LucasArts da obustave razvoj avanturističkih igara.
Akšam-namaz
Akšam-namaz ili večernji namaz (salatul-magrib) četvrti je od pet propisanih, obaveznih namaza (molitvi) koje muslimani svakodnevno obavljaju. Nakon sabah-namaza najkraći je dnevni namaz s ukupno pet rekata (tri farza i 2 sunneta) i jedini dnevni namaz gdje farz prethodi sunnet rekatima. S nastupom akšamskog vremena završava se post kod muslimana.
Grim Fandango
Igra
Grim Fandango je avanturistička igra u kojoj igrač kontroliše glavnog lika Manuela Mannyja Calaveru (calavera na španskom znači lobanja), kako prati Mercedes Colomar u svijetu mrtvih. Igra koristi GrimE pokretač, renderuje pozadine u 2D, dok su glavni predmeti i likovi u igri predstavljeni 3D. Igrač kontroliše Mannyjeve pokrete sa tastaturom ili džojstikom. Manny mora skupljati predmete koji se kasnije koriste sa drugim predmetima, okolinom ili drugim likovima u igri u cilju rješavanja zagonetki i napredovanja dalje kroz igru. Za razliku od ranijih igara LucasArtsa, igrač ne dobija informacije o predmetima ili ostalim likovima putem teksta kada se kursor nađe iznad, nego Manny automatski okreće glavu prema predmetima ili likovima kako prolazi pored njih. Manny stupa u kontakt sa drugim likovima putem razgovora da bi dobio savjet šta treba dalje da uradi u cilju rješavanja zagonetki i napredovanja u igri. Kao u većini LucasArtsovih avanturističkih igara, igrač ne može dospijeti u bezizlaznu situaciju koja bi ga spriječila da dalje napreduje u igri zbog eventualne smrti lika ili drugog ograničenja.
Danski jezik
Klasifikacija
Standardni danski danas se zasniva na govoru Kopenhagena i okoline (Rigsdansk).
Karakteristike
desno|250p|mini|Na karti se može vidjeti rasprostranjenost različitih germanskih jezika u Evropi u 10. vijeku. Crvena boja predstavlja oblasti u kojima se govorio zapadnonordijski. Narančasta boja predstavlja oblasti u kojima se govorio istočnonordijski, dok zelena i ljubičasta boja predstavljaju ostale germanske jezike.
Akšam-namaz
Šiitski islam
Šiitski učenjaci smatraju da je vrijeme klanjanja akšam-namaza sve do ponoći i spajaju ga s jacija-namazom. To ne mora biti tačno u ponoć (00:00), nego je to vrijeme tačno na polovini između zalaska sunca i zore.
Danski jezik
Karakteristike
Među Germanskim jezicima moguće je izvesti neke zajedničke karakteristike u gramatici Nordijskih jezika. Kao prvo, određeni član kod imenica dodaje se na kraju imenice, kako u jednini tako i u množini, npr. dag-en (dan), år-et (godina), dag-ene (dani), år-ene (godine). Takozvani "enklitični" (dodati) dio nalazimo i kod glagola u pasivu: føle-s (osjeća se), følte-s (osjećalo se). Određeni član kod kombinacije pridjev- imenica tvori se dodavanjem "den" ili "det" ispred pridjeva: den lang-e dag (dug dan), det ny-e år (nova godina), a u množini "de": de kær-e børn (draga djeca). Ne postoji pravilo bez izuzetaka koje uvrštava imenice pod en i et. Ali ako je određeni član neke imenice "et", onda se i pridjev ispred te imenice mijenja, tako da se dodaje jedno "t": et stor-t hus (velika kuća). Ove "t - riječi" i "n-riječi" imaju veliki uticaj u danskom jeziku. Mnoge zamjenice, npr. također se mijenjaju po ovom sistemu. U danskom jeziku, kao i u norveškom i švedskom, glavna rečenica jasno se razlikuje od sporedne rečenice. U glavnoj rečenici, subjekat, objekat i priloški elementi mogu se rasporediti na razne načine: Men jeg læste ikke avisen i går / Men avisen læste jeg ikke i går / Men i går læste jeg ikke avisen (Ali jučer nisam pročitao novine). S druge strane, red u sporednoj rečenici je utvrđen: Da jeg ikke læste avisen i går (pošto nisam pročitao novine jučer). Zanimjivo je da u danskom jeziku postoje samo dva padeža: nominativ i genitiv. Uz to se mora navesti da sedam ličnih zamjenica ima i akuzativ, npr: hun -hende -hendes (ona-nju-njen).
Alfabet danskog jezika je ustvari latinica proširena sa slovima æ i ø, a od 1948. i sa slovom å, koje je do tada pisano kao aa. Slova c, q, w, x, i z, koriste se samo u riječima pozajmljenim iz stranih jezika, npr. check, quiz, weekend, fax. Ortografski je nemoguće odrediti izgovor slova, jer se ona izgovaraju na više načina. Danski jezik ima veoma komplikovana pravila izgovora, sa mnogo redukcija, glotalni stop (stød), i 10 samoglasničkih fonema. U vokalnom smislu postoji pak 17 zvukova. Slovo "a", npr. zvuči približno kao južnoslavensko "e" u riječi sal (sala), a opet u riječi saks (makaze) ono se izgovara kao naše "a". Suglasnika ima 21, onih zvučnih gotovo da i nema. Suglasnici "g" i "d" često se gutaju, ili je pak njihov izgovor nejasan ili mekan. Slovo "r" iza samoglasnika se ne izgovara: ono često produžava samoglasnik ili se mijenja u "å", koje u bosanskom jeziku najviše liči slovu "o". mini|Slova danskog alfabeta Æ, Ø i Å na tastaturi. Raspored na danskoj tastaturi označen je zelenim slovima Æ i Ø; crvena slova označavaju raspored na norveškim tastaturama, a slova Ä i Ö nalaze se na švedskim i finskim). Mijenjanje glagola je jednostavno. U sadašnjem vremenu dodaje se "er" ili samo "r" u svim licima i jednine i množine: elsk-er (ja, ti, on, ona, ono, mi, vi, oni volimo), stå-r (...stojimo). U prošlom vremenu dodaje se "ede" ili "te": elskede / følte. Postoji i nepravilno mijenjanje koje sadrži promjenu osnovnog samoglasnika: jeg skyder - jeg skød (pucam / pucao sam). Ostala vremena nastaju slično kao i na engleskom. U slučaju budućeg vremena ili u slučaju perfekta, koriste se pomoćni glagoli: jeg vil spise (jest ću) - jeg har spist (jeo sam). "Vil" dolazi od glagola ville - htjeti, a "har" od glagola have - imati.
Pri brojanju se kombinuje njemački (jedinice dolaze prije desetica) i francuski sistem: šezdeset je tri puta 20, osamdeset četiri puta 20. Čak je 50 dva i po puta dvadeset.
Riječi se često spajaju u duge složene izraze, slično kao u njemačkom jeziku. To znači da je rječnik danskog jezika u principu neograničen, jer se sastavljanjem riječi kreiraju nove riječi. Najobimniji riječnici danskog jezika sadrže oko 200.000 riječi.
Rječnik danskog je pretrpio najviše uticaja od starijih i savremenih njemačkih dijalekata (naročito niski njemački). U srednjem vijeku danski prima mnoge riječi iz njemačkog, npr: krig (rat), smuk (lijep), håbe (nadati se), zajedno sa nizom izvedenih elemenata kao što su be-, bi-, -agtig, -bar, -hed, -inde, -mager, -eri. Poslije reforme 1536, još jedan broj riječi primljen je iz njemačkog: gevær (puška), munter (veseo), anstrenge (naprezati), omsonst (uzalud). Od 17. stoljeća veliki broj riječi posuđen je iz francuskog, npr: affære (afera), nervøs (nervozan), genere (smetati, remetiti), partout (apsolutno). Riječi iz engleskog jezika posuđene su mahom u 20. vijeku, npr: klub, smart, skippe, okay. Latinski i grčki također su imali uticaja na danski jezik. Izrazi iz ovih jezika su naravno prilagođeni danskom načinu mijenjanja i izgovora, npr: præst (sveštenik), motor, telefon, krise, immun, senil, vital, skrive (pisati), imponere, cirka, ekstra.
Akšam-namaz
Šiitski islam
U vremenu kada sunce zalazi zabranjeno je klanjati. U slučaju da je vjernik propustio klanjati ovaj namaz u propisanom vremenu, ima mogućnost isti naklanjati (tzv. kazā).
Način obavljanja akšam-namaza
Kao i svi namazi, i ovaj se obavlja na način na koji ga je obavljao poslanik Muhammed. Obavezni (farz) namaz je 3 rekata, no moguće je poslije toga klanjati 2 rekata dobrovoljnog (sunnet) namaza. Također je moguće klanjati i dva rekata prije tri farza, jer je Poslanik rekao da između ezana i ikameta uvijek ima vremena da se klanjaju makar 2 dobrovoljna rekata.
Prije početka
Prije početka namaza vjernik je dužan obaviti obredno pranje (abdest), zatim zanijetiti u srcu te se okrenuti prema kibli. Muškarci su dužni proučiti i ikamet.
Početak namaza
Svaki namaz počinje početnim tekbirom, kada vjernik podiže ispružene ruke u predjelu između ramena i ušiju i izgovara riječi "Allahu ekber" ("Allah je najveći"). Jedan dio muslimanske uleme (učenjaka) smatra da postoji razlika između muškog i ženskog načina obavljanja namaza, pa preporučuje da muškarci dižu ruke u visini ušiju, a žene u visini ramena, dok drugi dio smatra da nema razlike između obavljanja namaza muškarca i žene nego preporučuju dizanje ruku u bilo koji položaj između ova dva, uključujući i njih.
Rekati
Rekāt obuhvata nekoliko radnji, a to su: stajanje (kijām), pregibanje (rukū') i dva puta spuštanje na tlo (sedžda), s kratkom pauzom.
Na stajanju vjernik zauzima stojeći položaj s povezanim rukama u predjelu između prsa i pupka, i to tako da desnu ruku stavi preko lijeve. I ovdje postoji razlika u mišljenjima uleme gdje jedan dio smatra da žene trebaju držati ruke povezane na prsima, a muškarci u predjelu pupka, dok drugi dio ne pravi razliku između muškog i ženskog stajanja. Na početku vjernik može prvo proučiti neku dovu. Bosanskohercegovački muslimani tradicionalno najčešće uče Subhaneke. Ovo je moguće samo na prvom rekatu. Nakon tog, obavezno je reći: "Utječem se Allahu od prokletog šejtana (đavola)" (ar. trans. "Eūzu billāhi mineššejtānir-radžīm"), ali također samo na prvom rekatu. Dalje se kaže: "U ime Allaha, Sveopćeg dobročinitelja, Milostivog, Samilosnog" (ar. trans. "Bismillāhir-rahmānir-rahīm"), pa se uči prva sura iz Kur'ana - Fatiha i nastavlja sa bar tri ajeta neke druge sure ili čitavom surom. Ovo se obavlja na prva dva stajanja. S obzirom da akšam-namaz ima tri rekata, to postoje tri stajanja. Na preostalom stajanju vjernik uči samo Bismillu i Fatihu.
Vjernik zatim uz izgovor tekbira vrši pregibanje svoga tijela u oblik ćiriličnog slova G, oslanjajući se rukama o koljena i izgovara riječi kojima slavi svoga Tvorca, tako čineći ruku'. S ruku'a se vjernik vraća u prvobitni stojeći položaj izgovarajući riječi "Čuje Allah onoga koji Ga hvali" (ar. trans. "Semiallāhu li men hamideh") i "Naš Stvoritelju, neka je Tebi hvala" (ar. trans. "Rabbenā we lekel-hamd").
Uz izgovor tekbira vjernik se zatim spušta na tlo i čini sedždu. Sedžda je, kako je opisao Muhammed, sa 7 tačaka koje dodiruju tlo: čelo, nos, dva dlana, dva koljena i dvije noge. To je karakterističan položaj tijela u kojem vjernik klečeći dodiruje zemlju čelom i nosom. Muslimani smatraju da su u ovom položaju najbliži Allahu i da se u ovom položaju nijedna dova ne odbija, pa zato za vrijeme sedžde izgovaraju različite dove. U jednom rekatu postoje 2 sedžde, s pauzom između njih u sjedećem položaju.
Sjedenje
Akšam-namaz ima dva sjedenja. Na prvom sjedenju vjernik uči Ettehijjātu, u kojem se izgovara šehadet, nakon čega ustaje uz tekbir na treći rekat, ujedno i posljednji u akšam-namazu. Na drugom sjedenju vjernik također uči Ettehijjatu, a zatim donosi salavat na Poslanika. Nakon toga vjernik uči neku od namaskih dova, čime završava drugo sjedenje.
Kraj namaza
Svaki namaz završava se predajom selama. Selam se predaje tako što vjernik okrene glavu prvo na desnu stranu, pa izgovori "Esselāmu 'alejkum we rahmetullāh", a zatim okrene glavu na lijevu stranu i izgovori to isto.
Grim Fandango
Radnja
Mjesto radnje Grim Fandanga je zemlja mrtvih, gdje dolaze duše tek preminulih osoba prije nego što stignu u Deveto podzemlje. Za grešnike, put kroz zemlju mrtvih traje četiri godine hodanja i neki ga ne uspiju preći u tom vremenu nego završavaju radeći razne poslove duž cijele zemlje. Naprotiv, bezgrešne duše imaju olakšicu prilikom prolaska kroz zemlju mrtvih, a oni sa najmanje grijehova dobijaju kartu za voz "Broj Devet" (en. Number Nine, skraćeno NN) i prolaze kroz zemlju mrtvih za četiri minute. Putnički agenti iz ministastva smrti dolaze u svijet živih obučeni u crnu odoru sa kosom da bi preuzeli preminulu osobu i doveli u svijet mrtvih, a zatim odlučuju koji vid transporta je preminula osoba zaslužila.
Sadržaj
Nakon jedne godine, grad Rubacava se razvio i Manny je sada vlasnik noćnog kluba u blizini ruba Okamenjene šume. Manny saznaje od Olivije Ofrenda da je Don "upucan klicama" jer je dopustio da se sazna za skandal i da je skoro Meche sa Dominom napustila luku. Manny se upućuje u potragu i nakon godine dana dolazi na rudnik korala na Kraju Svijeta. Tamo Domino drži Meche kao mamac za Mannija. Svi Dominovi klijenti kojima su karte ukradene su također u ovom rudniku gdje rade kao robovi za profit rudnika i da se Hectorov skandal stiša. Domino pokušava ubijediti Mannija da preuzme njegovu poziciju u rudniku jer nema drugog izlaza i tako može provesti vječnost sa Meche, ali on to odbija. Nakon toga Manny pobjeđuje Domina i zajedno sa Meche, Glottisom i ostalim dušama bježi sa Kraja Svijeta.
Ova trojka putuje narednih godinu dana sve dok ne stignu na mjesto gdje voz "Broj devet" ulazi u Deveto podzemlje. Nažalost, čuvar ulaza ne dopušta im da uđu bez karti misleći da su ih prodali. U međuvremenu Glottis teško oboljeva. Manny saznaje od demona na stanici da je jedini lijek za Glottisa taj da treba da se vozi velikom brzinom, jer je on demon brzine. Manny otkriva gorivo s kojim se postiže velika brzina i vraća se zajedno sa Meche i Glottisom u Rubacavu, spašavajući Glottisov život. Trojka se prvo vraća u El Marrow koji je sada pod punom kontrolom Hectora i nosi naziv Nuevo Marrow. Manny se regrupiše sa Salvatoreom i proširenim Savezom izgubljenih duša i uz pomoć Olivije saznaje više o Hectoru. Daljim istraživanjem saznaju da Hector ne samo da krade karte nego i falsifikuje iste prodavajući ih drugima. Manny se pokušava suprotstaviti Hectoru, ali upada u Olivijinu zamku koja ga odvodi u staklenik da ga ubije. Tamo Manny uspjeva pobjediti Hectora, nakon što se Salvatore žrtvovao sprečavajući Oliviju da se umješa. Manny i Meche uspjevaju naći prave karte za "Broj devet", uključujući i kartu koju je Meche trebala dobiti. Manny se potrudio da ostatak karata dođe do pravih vlasnika, a za uzvrat je dobio sopstvenu kartu zbog dobrog djela. Zajedno, Manny i Meche se ukrcavaju na Broj devet i odlaze u Deveto podzemlje.
Razvoj
mini|lijevo|150px|Manny Calavera, glavni lik u igri, predstavljen kao Humphrey Bogart Grim Fandango je dizajnirao Tim Schafer. Schafer je počeo raditi na igri ubrzo nakon što je završio Full Throttle sredinom 1995. Grim Fandango je bio pokušaj LucasArtsa da se vrati u žanr avanturističkih igara. To je bila prva LucasArtsova avantura nakon Labyrintha koja nije koristila SCUMM pokretač, nego GrimE, baziran na Sith pokretaču. GrimE pokretač je napravljen u progamskom jeziku Lua. Ovakva odlika je došla nakon interesovanja LucasArtsovog porgamera Breta Mogilefskog za ovaj progamski jezik i Grim Fandango je postala jedna od prvih igara napisana u ovom jeziku. Uspjeh igre je doveo do korištenja Lue u brojnim igrama i aplikacijama uključujući Escape from Monkey Island i Baldur's Gate.
Grim Fandango mješa statičku pre-renderovanu pozadinu sa 3D likovima i objektima. Dio ove odluke se bazira na calaca figurama u trodimenzionalnom prostoru. Razvojni tim je otkrio da upotrebom trodimenzionalnih modela za pre-renderovanje pozadina mogu mijenjati ugao kamere za postizanje više efektivnijih i dramatičnijih uglova za određene scene jednostavnim re-renderovanjem pozadine, umjesto da crtaju pozadinu za tradicionalne 2D avanturističke igre. Tim je prilagodio pokretač da se Mannijeva glava miče zasebno u odnosu na tijelo, tj. da igraču ukaže na važne objekte u blizini. 3D pokretač je također pomogao u koordinaciji između dijaloga i pokreta tijela i ruku likova. Kao dodatak, video snimci su ubačeni u igru, a koji su koristili isti stil kao i likovi i pozadine da se ne bi razlikovali od same igre.
Prijem
Grim Fandango je primio gotovo sve pozitivne kritike. GameSpot je ocjenio vizualni dizajn kao "doslijedno dobar" PC Zone je naglasio da je produkcija kostima, likova, muzike i atmosfere odlično urađena. Također su spomenuli da bi se igra mogla i ekranizovati u odličan film. San Francisco Chronicle piše da je "Grim Fandango kao divlji ples kroz animiranu avanturu crno-bijelog filma. Njegovi otkačeni likovi, privlačne zagonetke i gotovo nevidljivo sučelje, dozvoljavaju igraču da se izgubi u igri kao što bi se filmofil izgubio u filmu." Houston Chronicle je izjavio da je zajedno sa Half-Lifeom, Grim Fandango najbolja igra 1998. godine, hvaleći grafiku i komentarišući da je igra "puna i crnog i svijetlog humora". IGN sumira svoj izvještaj rečenicom da je ovo najbolja avanturistička igra koju su ikad vidjeli.
Igra je primila i nekoliko kritika od medija. Nekolicina ih je izjavilo da su doživjeli poteškoće sa sučeljem i da su uglovi kamere za neke zagonetke loše postavljeni. Korištenje liftova u igri je posebno naznačeno kao problematično.
Nagrade
Grim Fandango je primio nekoliko nagrada nakon svog izdavanje 1998. PC Gamer je izabrao igru kao "najbolju avanturističku igru" 1998. Igra je osvojila IGN-ovu titulu "najbolja avanturistička igra godine" 1998. Od GameSpota igra je dobila nagrade: "najbolja E3 igra 1998", "PC avanturistička igra" godine , "PC igra godine" , "najbolja PC grafika i umjetnički dizajn" i "najbolja PC muzika". Također je od GameSpota izabrana kao deseti "najbolji PC završetak" od strane čitalaca. Godine 1999. Grim Fandango je osvojio titulu "računarske avanturističke igre godine" na godišnjoj dodjeli nagrada AIAS-a.
Igra je uvrštena i u nekoliko spisaka najboljih igara u narednim godinama. GameSpy je uvrstio igru u njihov "hall of fame" 2004. godine. AdventureGamers je stavio igru na sedmo mjesto najboljih avanturističkih igara svih vremena, 2004. godine. Godine 2007, IGN je uvrstio Grim Fandango u najboljih 25 PC igara (na 15. mjesto) i u najboljih 100 igara svih vremena (na 36. mjesto).
Krvna grupa
mini|400px|ABO krvne grupe Prvi red: krvne grupe Drugi red: antitijela u plazmi Treći red: antigeni na eritrocitima Krvna grupa je jedna od klasifikacijskih odrednica krvi, a bazirana je na prisutnosti ili nedostatku naslijeđene antigenske supstance na površini eritrocita. Ovi antigeni mogu biti proteini, ugljikohidrati, glikoproteini ili glikolipidi, u zavisnosti od sistema krvnih grupa, a neki od ovih antigena su prisutni i na površinama drugih vrsta ćelija raznih tkiva.
Suglasno specifičnosti antigena i/ili antitijela u krvi, fenotipovi krvnih grupa se klasificiraju po više sistema. Neki su toliko rijetki da se označavaju kao privatni, dok su drugi javni , manje ili više rasprostranjeni u većem dijelu svjetske populacije.
= Sistemi krvnih grupa =